《寄青山》
宋代·刘应凤

曾诵先生感寓诗，如今似写我心悲。
西施贫处无盐笑，乌获饥来竖子朝。
不士不农焉用彼，无齐无楚竟何之。
光阴未老人先老，荒草斜阳泣断碑。

作者简介：刘应凤，字尧举，号书台，安福（今属江西）人。度宗咸淳十年（一二七四）进士，授建康军签判。入元不仕。事见《宋季忠义录》卷一六、清乾隆《安福县志》卷一○。今录诗十首。